Μάχη του Σιρίμνι

Η Μάχη του Σιρίμνι () γνωστή και ως Μάχη του Παλακάζιο, διεξήχθη μεταξύ των Ρωμαίων και των Γεωργιανών στρατών στην τοποθεσία Σιρίμνι, στη λίμνη Παλακάζιο (σημερινό Τσιλντίρ, Μ. Ασία· τότε μέρος τής Γεωργίας) στις 11 Σεπτεμβρίου 1021.

 Η εποχή 
Ο βασιλιάς Γεώργιος Α΄, ακόμα νέος και υπερήφανος για τα λίγα κατορθώματά του, αποφάσισε να αναζωπυρώσει τις παλαιές εντάσεις μεταξύ τού έθνους του και της Ρωμαϊκής Αυτοκρατορίας, η οποία ενδιαφερόταν για την επιρροή της σε αυτήν την περιοχή του Καυκάσου, τουλάχιστον από την εποχή του Ιουστινιανού Α΄ (527-565). Επιπλέον, θεωρούσε τον εαυτό του διάδοχο εκείνου, που προσπάθησε να ενοποιήσει τα γεωργιανά εδάφη, και η απώλεια του βασιλείου του Καχέτι-Χερέτι τον οδήγησε να αναζητήσει νέες επικράτειες στα νοτιοδυτικά.  Έτσι σκέφθηκε το Τάο, το αρχαίο βασίλειο των Γεωργιανών και κληρονομική επικράτεια των πρώτων Βαγρατιδών, το οποίο είχε κληροδοτηθεί με διαθήκη στον Αυτοκράτορα Βασίλειο Β΄ από τον Δαβίδ Γ΄ Κουραπαλάτη ως αντιστάθμισμα, λόγω τής υποστήριξης τού τελευταίου προς τον επαναστάτη Βάρδα Φωκά, και μέρος του οποίου προσφέρθηκε από την Αυτοκρατορία των Ρωμαίων στον Βαγράτ Γ΄.

Από το έτος 1000, ο Βασίλειος Β΄ βρισκόταν σε ολοκληρωτικό πόλεμο εναντίον των Βουλγάρων, και ως εκ τούτου είχε λίγο χρόνο να ασχοληθεί με τη Γεωργία. Για τον λόγο αυτό, ο Γεώργιος Α΄ εισέβαλε στην "αμφισβητούμενη" κληρονομιά για πρώτη φορά το 1014/1016, χωρίς να λάβει άμεση στρατιωτική απάντηση από τον Αυτοκράτορα. Ωστόσο, ο Αριστάκης Λαστιβέρτσι αναφέρει μία ανταλλαγή επιστολών μεταξύ του Βασιλείου Β΄ και του βασιλιά της Γεωργίας. Σε αυτήν, αναφέρει:


 Η μάχη 
Μετά από αυτή την άρνηση, ο Βασίλειος Β΄ παρενέβη άμεσα, παρά τις δυσκολίες του στη Βουλγαρία, αλλά η ανανέωση τής συμμαχίας μεταξύ της Γεωργίας και του κύριου εχθρού της Ρωμαϊκής Αυτοκρατορίας, του χαλιφάτου των Φατιμιδών (εναντίον του οποίου ο Αυτοκράτορας των Ρωμαίων είχε ηγηθεί πολέμου μεταξύ 992 και 995), απώθησε τα ελληνικά στρατεύματα για πρώτη φορά.  Ωστόσο, το 1018, η Βουλγαρία επανεντάχθηκε πλήρως στη Ρωμαϊκή Αυτοκρατορία. Ο τσάρος Προυσιανός Β΄ των Βουλγάρων εκθρονίστηκε, και η Βουλγαρία έγινε πάλι επαρχία τής Ρωμαϊκής Αυτοκρατορίας. Λίγο αργότερα, ο χαλίφης Αλ-Χακίμ μπι-Αμρ Αλλάχ απεβίωσε, και ο γιος του Αλ-Ζαχίρ λι-Ιζάζ Ντιν Αλλάχ, πολύ άπειρος για να σκεφθεί για τη Γεωργία, τον διαδέχθηκε. Ο Γεώργιος Α΄ βρέθηκε ξανά μόνος στο διεθνές πλαίσιο, και ο Βασίλειος Β΄ έστειλε όλα τα στρατεύματά του εναντίον του.  Οι δύο στρατοί συναντήθηκαν στη συνέχεια στις πεδιάδες του Μπασιάνι, στο Τάο, αλλά ο Γεώργιος Α΄ υποχώρησε, έκαψε την πόλη Ολτίσι για να εκτρέψει τη διαδρομή των Ελλήνων, πριν παγιδευτεί στην Κόλα.  Όχι πολύ μακριά από εκεί, στο χωριό Σιρίμνι, η γεωργιανή οπισθοφυλακή δέχτηκε επίθεση από τη Ρωμαϊκή εμπροσθοφυλακή, μετά την οποία ακολούθησε μία σφοδρή μάχη, στις 11 Σεπτεμβρίου 1021, μία μάχη που κερδήθηκε με δυσκολία από τα στρατεύματα του Βασιλείου Β', ο οποίος βρισκόταν και ο ίδιος στην καρδιά τού πεδίου τής μάχης, μετά το τέλος των σπουδαιότερων Γεωργιανών στρατηγών τής εποχής. Τα γεωργιανά στρατεύματα εγκατέλειψαν γρήγορα την περιοχή, για να καταφύγουν στη Σαμτσχέ, αλλά οι Ρωμαίοι συνέχισαν να τους καταδιώκουν και να λεηλατούν το Τζαβαχέτι, πριν κάψουν την πόλη Αρταάνι. 

 Δείτε επίσης 
 Ρωμαιο-Γεωργιανοί πόλεμοι
 Μάχη του Σβίνδακος

 Αναφορές 

Κατηγορία:Μάχες της Αρμενίας
Κατηγορία:Μάχες της Βυζαντινής Αυτοκρατορίας